Ondalsnesas

Ondalsnesas () – miestas Norvegijoje, Miorės ir Rumsdalio fiulkėje, Raumos savivaldybės administracinis centras. Įsikūręs fiulkės centrinėje dalyje, Rumsdalsfjordo pakrantėje, prie Raumos žiočių,Åndalsnes. SSBs kartportal, Statistisk sentralbyrå. Nuoroda tikrinta 2026-01-06. apie 335 km į šiaurės vakarus nuo Oslo ir apie 80 km į rytus nuo Olesiundo. 2483 gyventojai (2024 m.). Geležinkelis į Dumbosą, keliai į Olesiundą, Moldę ir Dumbosą, kruizinių laivų prieplauka. Mineralinių produktų, baldų, mašinų gamyba, tekstilės pramonė. Turizmo, laipiojimo sporto centras. Veikia laipiojimo uolomis muziejus, keltuvas į kalną, nuo kurio atsiveria vaizdas į miestą, fjordą ir Raumos slėnį.Romsdalen Gondola. Visit Norway. Nuoroda tikrinta 2026-01-06. Apie 11 km į pietus nuo miesto yra Trolių takas – vienas labiausiai lankomų turizmo objektų Norvegijoje.Trollstigen, Nordic Visitor. Nuoroda tikrinta 2026-01-07. Mieste kasmet rengiamas Norvegijos kalnų festivalis ir keletas muzikinių festivalių. Triskart per savaitę leidžiamas „Åndalsnes Avis” laikraštis.Geir Thorsnaes, Åndalsnes. Store norske leksikon, 2025-08-01. Nuoroda tikrinta 2026-01-06.

 Istorija 
Dabartinė gyvenvietė pradėjo kurtis XIX a. septintajame dešimtmetyje, vadinta Nesu (Nes, Næs). 1869 m. Raumos slėniu nutiesus iki jos kelią, pagyvėjo turizmas, gyvenvietė išaugo. 1878 m. jau minima Ondalsneso pavadinimu. 1888 m. įkurtas pašto skyrius,Glenn Murray, Åndalsnes er eldre enn vi trodde. Åndalsnes Avis, 1997 m. kovas. Nuoroda tikrinta 2026-01-07. 1924 m. nutiestas geležinkelis.Tor Wisting, Raumabanen. Store norske leksikon, 2025-07-01. Nuoroda tikrinta 2026-01-07. Antrojo pasaulinio karo pradžioje, nacistinei Vokietijai užpuolus Norvegiją, Ondalsnese 1940 m. balandį išsilaipino Didžiosios Britanijos ekspedicinės pajėgos. Dėl mažo skaičiaus, menko aprūpinimo ir prasto apmokymo, britų kariuomenė patyrė didelius nuostolius (žuvo 1190 iš 1500 karių) ir po kelių savaičių atsitraukė.Åndalsnes – Norway’s mountaineering capital. Hurtigruten. Nuoroda tikrinta 2026-01-07. Balandžio 23 d. gyvenvietė smarkiai subombarduota Vokietijos aviacijos. Miesto teisės nuo 1996 m.

 Šaltiniai 

Kategorija:Norvegijos miestai